Nemacheilidae

se eget avsnitt

Nemacheilidae er en familie av karpefisker. De ble tidligere regnet som underfamilien Noemacheilinae i Cobitidae, men fra 1980-tallet ble de i stedet plassert som en underfamilie av Balitoridae, og navnet ble rettet til Nemacheilinae. Kottelat (2012) regner dem som en egen familie.

Kroppen er langstrakt og ofte nesten rund i tverrsnitt. Munnen er liten og sitter på undersiden av hodet. Rundt munnen er det som regel seks skjeggtråder, men Lefua har åtte. Øynene er små og sitter på oversiden av hodet. Skjellene er enten svært små, eller mangler helt. Det er ingen bevegelig pigg under øyet. De fleste artene er nattaktive og skjuler seg blant steiner og trestammer om dagen. Noen arter lever hele livet i underjordiske vannforekomster og har reduserte øyne og lite pigment.

Nemacheilidae er utbredt i store deler av Eurasia fra De britiske øyer i vest til Japan i øst og Java i sør. Afronemacheilus med to arter forekommer i Etiopia. Gruppen er mest mangfoldig i Sør- og Sørøst-Asia. Den største slekten er Schistura med over 200 arter. En annen artsrik slekt er Triplophysa, som har rundt 120 arter i de sentralasiatiske fjellene.

 Slekter 

 Aborichthys
 Acanthocobitis
 Afronemacheilus
 Barbatula
 Claea
 Draconectes
 Dzihunia
 Eidinemacheilus
 Eonemachilus
 Hedinichthys
 Heminoemacheilus
 Homatula
 Indoreonectes
 Indotriplophysa
 Iskandaria
 Labiatophysa
 Lefua
 Mesonoemacheilus
 Micronemacheilus
 Nemacheilus
 Nemachilichthys
 Neonoemacheilus
 Nun
 Oreonectes
 Oxynoemacheilus
 Paracobitis
 Paranemachilus
 Paraschistura
 Petruichthys
 Physoschistura
 Protonemacheilus
 Pteronemacheilus
 Qinghaichthys
 Sasanidus
 Schistura
 Sectoria
 Seminemacheilus
 Speonectes
 Sphaerophysa
 Sundoreonectes
 Tarimichthys
 Traccatichthys
 Triplophysa
 Troglocobitis
 Tuberoschistura
 Turcinoemacheilus
 Yunnanilus

 Europeiske arter 
Det er åtte eller ni arter i Europa:Jörg Freyhof – Checklist of European freshwater fishes (Nemacheilidae)  Besøkt 27. august 2014.

 smerling (Barbatula barbatula) 
 Barbatula quignardi
 Barbatula sturanyi
 Barbatula zetensis
 Oxynoemacheilus bureschi
 Oxynoemacheilus merga
 Oxynoemacheilus pindus
 Oxynoemacheilus theophilii

Freyhof regner Barbatula vardarensis fra Vardar som egen art, men Kottelat (2012) mener at den er et synonym for B. barbatula.

 Referanser 

 Litteratur 





 Eksterne lenker 




Kategori:Fisker formelt beskrevet i 1911